**D I S P O Z I Ţ I E**

**privind programarea individuală a concediilor de odihnă pe anul 2024**

 **pentru personalul Consiliului Județean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatului nr. 50.660/21.12.2023, elaborat de către Serviciul Resurse Umane, Guvernanță Corporativă din cadrul Direcției Buget-Finanțe, Resurse-Umane prin care se motivează și fundamentează emiterea actului administrativ;

Luând în considerare:

* Nota internă nr. 46.024/21.11.2023 împreună cu anexele de la 1-10 al Direcției Generale Buget-Finanțe, Resurse Umane, referitor la concediile de odihnă pentru anul 2024

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3) și (4); art. 191 alin. (1) lit. a) și lit. f); art. 421 alin. (1), art. 549 alin. (1) din Ordonanța de urgență a Guvernului nr. 57/2019 privind Codul administrativ cu completările ulterioare;
* art. 39 alin. (1) lit. d), art. 144 - 146, art. 148 alin. (1), alin. (3) –(5), art. 149 – 151 din Legea nr. 53/2003, privind Codul Muncii, republicată, cu modificările şi completările ulterioare;
* art. 22 alin. (1) din Ordonanţa Guvernului nr. 6/2007 privind unele masuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, cu modificările şi completările ulterioare;
* art. 9 din Hotărârea Guvernului nr. 250/1992, privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, republicată, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**d i s p u n e:**

**Art. 1.** Se aprobă programarea individuală a concediilor de odihnă pe anul 2024 pentru personalul din aparatul de specialitate al Consiliului Judeţean Cluj, conform ***Anexei*** care fac parte integrantă din prezenta dispoziţie.

**Art. 2.** Cu punerea în aplicare a prevederilor prezentei dispoziţii se încredinţează Direcţia Generală Buget Finanţe, Resurse Umane.

**Art.3. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane; Direcției Juridice; Direcției Dezvoltare și Investiții; Direcției Urbanism și Amenajarea Teritoriului; Direcției Administrație și Relații Publice; Direcției de Administrare Drumuri Județene; Direcției de Administrare și Exploatare a Stadionului ”Cluj Arena”; Serviciului Audit Intern, precum şi Prefectului Judeţului Cluj.

**(2)** Conducătorii compartimentelor funcționale menționate la alin. (1) au obligația comunicării prezentei dispozițiii personalului din subordine și transmiterii documentului de comunicare Direcţiei Generale Buget-Finanţe, Resurse Umane.

 **PRESEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 1142 din 21 decembrie 2023**